Diari Oficial de la Generalitat Valenciana


Sumari del DOGV 4274, del 19-06-2002 (2002/6217)

RESOLUCIÓ de 3 de juny de 2002, de la Direcció General de Justícia de la Conselleria de Justícia i Administracions Públiques, per la qual s'obri un nou termini de presentació de sol·licituds per al concurs de trasllats dels cossos d'oficials, auxiliars i agents de l'administració de Justícia, convocat per Resolució de la Direcció General de Justícia, de 19 de desembre de 2001.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4274

Data del DOGV
:   19-06-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/6217


Data del document
:   03-06-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu
    * personal de l'administració de justícia

RESOLUCIÓ de 3 de juny de 2002, de la Direcció General de Justícia de la Conselleria de Justícia i Administracions Públiques, per la qual s'obri un nou termini de presentació de sol·licituds per al concurs de trasllats dels cossos d'oficials, auxiliars i agents de l'administració de Justícia, convocat per Resolució de la Direcció General de Justícia, de 19 de desembre de 2001. [2002/Q6217]
  
Davant del Jutjat Contenciós Administratiu número 7 de València s'ha interposat, per determinats funcionaris de l'administració de Justícia, recurs contenciós administratiu número 70/2002, contra la base segona, apartat 1, de la Resolució de 19 de desembre de 2001, de la Direcció General de Justícia, que establix que només podran participar en el concurs de trasllat els funcionaris si en la data de finalització del termini de presentació d'instàncies ha transcorregut un any des de la presa de possessió en el seu actual lloc de treball definitiu, per entendre que és contrària a la normativa vigent.
  
En el mateix sentit s'han efectuat al·legacions per funcionaris interessats, en el termini habilitat a l'efecte, després de fer-se públics els annexos III de tots els participants i les destinacions provisionalment adjudicades.
  
Tenint en compte la sentència número 80/2002, de 19 d'abril de 2002, del Jutjat Central Contenciós Administratiu número 7, dictada en el recurs interposat per la Federació de Servicis Públics d'UGT i altres, contra la Resolució de 19 de desembre de 2001, de la Secretaria d'Estat de Justícia del Ministeri de Justícia, per la qual s'anul·la la base 2.1 de la citada resolució, el contingut de la qual és coincident amb la d'esta Direcció General de Justícia.
  
Vist, així mateix, la interlocutòria de 31 de maig de 2002, per la qual s'acorda l'execució provisional de la dita sentència, en el sentit que poden participar en el concurs de referència aquells funcionaris que a la data de finalització del termini de presentació d'instàncies portaren un any en el seu lloc de treball, computat des de la data de la Resolució, mitjançant la que van ser destinats en el mateix.
  
S'acorda:
  
1. Obrir un nou termini de 10 dies naturals, a partir del sendemà de la data de publicació de la present resolució en el Boletín Oficial del Estado, únicament per als oficials, auxiliars i agents de l'administració de Justícia que, a la data 7 de gener de 2002, portaren un any en la seua actual destinació, computat des de la data de la resolució mitjançant la qual van ser nomenats per al mateix.
  
2. Els models de sol·licitud, els terminis i llocs de presentació seran els mateixos que els especificats en la citada resolució, de data 19 de desembre de 2001.
  
3. Els que ja van presentar sol·licituds per a participar en l'indicat concurs de trasllat, per entendre que portaven un any en el seu actual lloc de treball, dins del termini de presentació d'instàncies que va finalitzar el 7 de gener de 2002, no hauran de formular cap nova sol·licitud, i és vàlida la presentada en el seu dia.
  
Contra la present resolució, que posa fi a la via administrativa, podrà interposar-se recurs contenciós administratiu davant dels jutjats contenciós administratiu de València en un termini de dos mesos, comptadors des del sendemà de la seua publicació, conformement al que disposen els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí de la interposició de recurs potestatiu de reposició, davant de la Direcció General de Justícia en el termini d'un mes, comptador a partir del dia següent a la seua publicació, conformement al que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 3 de juny de 2002.- El director general de Justícia: Eloy Velasco Núñez.